2.8.2023.
LV
Eiropas Savienības Oficiālais Vēstnesis
C 273/13
— kontinentālais klimats, kas atnes dažkārt pat postošas salnas un vīnogu nobriešanai labvēlīgu saulainu laiku vasarās.
Cilvēkfaktori “Eau-de-vie de vin de la Marne / Fine champenoise” tradicionāli iegūst no vīniem, kas ražoti ar kontrolēto cilmes vietas nosaukumu “Champagne” galvenokārt no trīs Šampaņas vīnogu šķirnēm: “Chardonnay”, “Pinot Noir” un “Meunier”.
Apgabala augsnes un klimatisko apstākļu, kā arī vietējo audzēšanas paņēmienu, vīnogu presēšanas un vinifikācijas prakses, kura ir orientēta uz dzirkstošā vīna ražošanu, mijiedarbībā vīniem ir plaša aromātu palete, kas iegūta no vīnogu šķirņu daudzveidības, zināms skābums un relatīvi zema spirta tilpumkoncentrācija, kas ļauj izpausties piesātinātam aromātam.
Destilācijai izmantotie vīni tiek paņemti ar kontrolēto cilmes vietas nosaukumu “Champagne” apzīmētā produkta dažādos ražošanas posmos.
Proti, presēšanas, bāzes vīnu kvalitatīvas atlases, dekantēšanas.
Tādējādi rodas atšķirīgas īpašības, kas palīdz radīt “Eau-de-vie de vin de la Marne / Fine champenoise” neatkārtojamo aromātu.
Destilāciju veic vai nu noteiktā vietā esošas spirta rūpnīcas, kas iekārtotas vīndārzu vidū, lai destilētu spirtu, paaugstinātu tā koncentrāciju un laistu spirtu tirgū pašas un ar vīna audzētāju vai Šampaņas izplatītāju starpniecību, vai arī ceļojošās spirta rūpnīcas, kas strādā vīna darītavu labā.
Cēloniskā saikne “Eau-de-vie de vin de la Marne / Fine champenoise” pamatīpašības nodrošina izejvielas, kuras iegūst no ar kontrolēto cilmes vietas nosaukumu “Champagne” apzīmētā produkta ražošanas.
Saikni ar “Eau-de-vie de vin de la Marne / Fine champenoise” ģeogrāfisko apgabalu nosaka šādi faktori.
Šampaņā audzēto vīnogu īpašā kvalitāte.
Šampaņas vīndārzu specifika ir saistīta ar to izvietojumu Francijas ziemeļdaļā.
Ģeogrāfiskā apgabala augsnes un klimatiskie apstākļi ir ļāvuši attīstīt īpašu vīndārzu apsaimniekošanas veidu, kas jo sevišķi izpaužas, izvēloties vīnogu šķirnes.
Trīs galvenās vīnogu šķirnes ir “Chardonnay B” (29 % vīndārzu), “Pinot Noir N” (38 % vīndārzu) un “Meunier N” (32 % vīndārzu).
Minētās šķirnes, mijiedarbojoties ar citiem šā apgabala apstākļiem, nodrošina izejvielas, kurām raksturīgs atbilstīgs skābuma un potenciālā alkohola līdzsvars uz zems alkohola saturs.
Šīs īpašības, jo sevišķi alkohola saturs, ir labvēlīgas spirta iegūšanai: līdz ar mazāku iegūtā tīra spirta apjomu, iegūtais spirts ir koncentrētāks un aromātiskāks.
Vīnogu šķirņu palete sniedz papildu aromātu daudzveidību.
No dzirkstošo vīnu gatavošanas nākušo vīnu izmantošana.
Vietējā vīnogu vākšanas un presēšanas prakse un vinifikācija ir orientēta tikai uz dzirkstošā vīna ražošanu.
“Eau-de-vie de vin de la Marne / Fine champenoise” iegūšanai izmantotie vīni no ACVN “Champagne” produkta tiek atšķirti dažādos izgatavošanas posmos proti, presēšanas, bāzes vīnu kvalitatīvas atlases un dekantēšanas posmā.
Tādējādi rodas atšķirīgas īpašības, kas palīdz radīt “Eau-de-vie de vin de la Marne / Fine champenoise” neatkārtojamo aromātu.
Destilētāju un vīndaru speciālās zināšanas palīdz nodrošināt to, ka “Eau-de-vie de vin de la Marne / Fine champenoise” pilnvērtīgi izpaužas izejvielu radītie aromāti, proti, “baltajā” spirtā ar izteiktām ziedu notīm, nedaudz vīna notīm, augļu notīm ar niansēm, kādas piemīt augļiem ar baltu mīkstumu (ābols, bumbieris), vai izturētajā spirtā, kurā atkarībā no dažādām izturēšanas stadijām “Eau-de-vie de vin de la Marne / Fine champenoise” iegūst koksnes, vaniļas, grauzdētas maizes un gaišās tabakas notis.
Saite uz produkta specifikāciju https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5.